Teater-'Oscars' op pad na Pretoria | Maroela Media
Dié toekennings word op Donderdag, 21 Maart oorhandig en vereer die beste Afrikaanse kunstenaars en produksies wat in 2012 hul debuut op kunstefeeste oor die land heen gemaak het. Aan die stuur van die geleentheid, wat beloof om 'n onvergeetlike glansaand te wees, is die teaterikoon Ian von Memerty.
Dis ook nie net die sterre wat met 'n Fiësta huis toe gaan nie; dié toekennings is ook 'n viering van die spanne wat ágter die skerms werk, met Fiëstas wat vir lewenslange bydraes in verskillende kunsvorms soos musiek, teater en letterkunde oorhandig sal word.
Die Fiëstas-benoemings sal op 25 Februarie 2013 om 19:30 op kykNET bekend gemaak word.
Kaartjies om hierdie jaar se kykNET Fiësta by te woon sal by Computicket beskikbaar wees. Volg kykNET op Facebook vir meer inligting.